Danse mot vår

«Danse mot vår» er en norsk popballade, komponert av Rolf Løvland med tekst av Britt Viberg. Sangen synges av Elisabeth Andreassen og ble første gang utgitt i 1992 på Andreassens studioalbum Stemninger og i 1996 på samlealbumet Bettans beste. Låten har blitt en av Elisabeth Andreassens signatursanger, og den er utgitt på en rekke musikkalbum som Store norske ballader 2 og Har en drøm.

Sangen ble ikke utgitt som singel i 1992, men ble senere utgitt som promosingel i 1996 i forbindelse med utgivelsen av Bettans beste. «Danse mot vår» har derfor aldri vært på VG-lista, men albumet Bettans beste nådde en åttendeplass på albumlista i 1996. Sangen figurerte derimot på Norsktoppen i fem uker i november og desember 1992.

En instrumentalversjon av sangen, kalt «Serenade to Spring», ble senere utgitt på Secret Gardens debutplate Songs from a Secret Garden i 1995.

Se også
 Elisabeth Andreassens diskografi

Referanser 

Sanger fra 1992
Sanger fremført på Hver gang vi møtes